ที่ วท 5402//2558

กุมภาพันธ์ 2558

เรื่อง ขอสงวนสิทธิ์การเรียกค่าปรับกรณีส่งสินค้าล่าช้า

เรียน ผู้จัดการ บริษัท รุตม์ เคมิคัล แอนด์ เทคโนโลยี จำกัด

อ้างถึง 1. ใบสั่งซื้อเลขที่ 2041150551 ลงวันที่ 7 พฤศจิกายน 2557

2. ใบส่งของเลขที่ 58-01-0037 ลงวันที่ 29 มกราคม 2558

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ ตกลงสั่งซื้อ Indole-3-Butyric Acid gm. (SIGMA) จำนวน 1 ขวด ราคารวม 3,798.50 บาท (สามพันเจ็ดร้อยเก้าสิบแปดบาทห้าสิบสตางค์) ซึ่งรวมภาษีมูลค่าเพิ่มแล้ว จาก บริษัท รุตม์ เคมิคัล แอนด์ เทคโนโลยี จำกัด โดย บริษัทฯ ต้องดำเนินการส่งมอบสินค้าให้ศูนย์ฯ ภายในวันที่ 9 มกราคม 2558 ตามเงื่อนไขที่กำหนดในใบสั่งซื้อ (กำหนดส่งมอบภายใน 60 วัน นับถัดจากวันที่ผู้ขายลงนามในใบสั่งซื้อ/จ้าง) และ บริษัทฯ ได้จัดส่งสินค้าให้ ศูนย์ฯ เมื่อวันที่ 29 มกราคม 2558 ซึ่งล่าช้ากว่ากำหนด 20 วัน นั้น

ในการนี้ ศูนย์ฯ จึงขอแจ้งสงวนสิทธิ์ค่าปรับในกรณีส่งสินค้าล่าช้าตามรายละเอียดข้างต้น โดย ศูนย์ฯ จะคิดค่าปรับในอัตราร้อยละ 0.2 ของราคาสินค้า (รวมภาษีมูลค่าเพิ่ม) รวมเป็นเงินทั้งสิ้น 151.94 บาท (หนึ่งร้อยห้าสิบเอ็ดบาทเก้าสิบสี่สตางค์) ทั้งนี้ ศูนย์ฯ จะทำการหักค่าปรับจำนวนดังกล่าว ออกจากยอดเงินการชำระค่าสินค้าที่ระบุในเช็คสั่งจ่ายบริษัทฯ ในวันที่ บริษัทฯ มารับเช็ค หรือ ในการโอนเงินค่าสินค้าเข้าบัญชีธนาคาร ตามที่ได้แจ้งไว้

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทรศัพท์ 02-564-6700 ต่อ 3111 (ชัยสิทธิ์) ลงชื่อ...........................................................

โทรสาร 02-564-6583 วันที่..............................................................