ที่ วท 5402/

22 มีนาคม 2560

เรื่อง สงวนสิทธิ์การเรียกค่าปรับกรณีส่งมอบสินค้าล่าช้า

เรียน บริษัท เอส.เอ็ม.เคมีคอล ซัพพลาย จำกัด

อ้างถึง 1. ใบสั่งซื้อ/จ้างเลขที่ 2041171353 ลงวันที่ 10 มกราคม 2560

2. ใบกำกับภาษีเลขที่ IV1703722 ลงวันที่ 20 มีนาคม 2560

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ ตกลงซื้อวัสดุวิทยาศาสตร์ จำนวน 2 รายการ กับ บริษัท เอส.เอ็ม.เคมีคอล ซัพพลาย จำกัด เป็นจำนวนเงิน 30,462.90 บาท (สามหมื่นสี่ร้อยหกสิบสองบาทเก้าสิบสตางค์) ซึ่งรวมภาษีมูลค่าเพิ่มแล้ว โดยบริษัทฯ ต้องส่งมอบสินค้าให้ศูนย์ฯ ภายในวันที่ 2 มีนาคม 2560 ตามเงื่อนไขที่กำหนดในใบสั่งซื้อ/จ้าง (กำหนดส่งมอบภายใน 45 วัน นับถัดจากวันที่ผู้ขายลงนามในใบสั่งซื้อ/จ้าง) โดย บริษัทฯ ได้ส่งมอบสินค้าให้ศูนย์ฯ เมื่อวันที่ 21 มีนาคม 2560 (เอกสารที่อ้างถึง 2) ซึ่งล่าช้ากว่ากำหนด 19 วัน นั้น

ในการนี้ ศูนย์ฯ จึงขอแจ้งสงวนสิทธิ์ค่าปรับในกรณีส่งมอบสินค้าล่าช้า ตามรายละเอียดข้างต้น โดยศูนย์ฯ จะคิดค่าปรับเป็นรายวันในอัตราร้อยละ 0.20 ของมูลค่าสินค้า (รวมภาษีมูลค่าเพิ่ม) รวมเป็นเงินทั้งสิ้น 1,157.59 บาท (หนึ่งพันหนึ่งร้อยห้าสิบเจ็ดบาทห้าสิบเก้าสตางค์) ทั้งนี้ ศูนย์ฯ จะทำการหักค่าปรับจำนวนดังกล่าวออกจากยอดเงินการชำระค่าสินค้าที่ระบุในเช็คสั่งจ่ายบริษัทฯ ในวันที่มารับเช็ค หรือโอนเข้าบัญชีธนาคารตามที่บริษัทฯ แจ้งไว้

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทร. 0 2564 6700 ต่อ 3106 (กชกร) ลงชื่อ...........................................................

โทรสาร 0 2564 6583 วันที่.............................................................