ที่ วท 5402/

27 กรกฎาคม 2559

เรื่อง สงวนสิทธิ์การเรียกค่าปรับกรณีส่งมอบสินค้าล่าช้า

เรียน ผู้จัดการ บริษัท แปซิฟิค ไซเอ็นซ์ จำกัด

อ้างถึง 1. ใบสั่งซื้อ/จ้างเลขที่ 2041163936 ลงวันที่ 6 มิถุนายน 2559

2. ใบกำกับภาษีเลขที่ 58728 ลงวันที่ 21 กรกฎาคม 2559

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ ตกลงซื้อวัสดุวิทยาศาสตร์ จำนวน 1 รายการ กับ บริษัท แปซิฟิค ไซเอ็นซ์ จำกัด เป็นจำนวนเงิน 6,420.00 บาท (หกพันสี่ร้อยยี่สิบบาทถ้วน) ซึ่งรวมภาษีมูลค่าเพิ่มแล้ว โดยบริษัทฯ ต้องส่งมอบสินค้าให้ศูนย์ฯ ภายในวันที่ 8 กรกฎาคม 2559 ตามเงื่อนไขที่กำหนดในใบสั่งซื้อ/จ้าง (กำหนดส่งมอบภายใน 30 วัน นับถัดจากวันที่ผู้ขายลงนามในใบสั่งซื้อ/จ้าง) โดย บริษัทฯ ได้ส่งมอบสินค้าให้ศูนย์ฯ เมื่อวันที่ 26 กรกฎาคม 2559 (เอกสารที่อ้างถึง 2) ซึ่งล่าช้ากว่ากำหนด 18 วัน นั้น

ในการนี้ ศูนย์ฯ จึงขอแจ้งสงวนสิทธิ์ค่าปรับในกรณีส่งมอบสินค้าล่าช้า ตามรายละเอียดข้างต้น โดยศูนย์ฯ จะคิดค่าปรับเป็นรายวันในอัตราร้อยละ 0.20 ของมูลค่าสินค้า (รวมภาษีมูลค่าเพิ่ม) รวมเป็นเงินทั้งสิ้น 231.12 บาท (สองร้อยสามสิบเอ็ดบาทสิบสองสตางค์) ทั้งนี้ ศูนย์ฯ จะทำการหักค่าปรับจำนวนดังกล่าวออกจากยอดเงินการชำระค่าสินค้าที่ระบุในเช็คสั่งจ่ายบริษัทฯ ในวันที่มารับเช็ค หรือโอนเข้าบัญชีธนาคารตามที่บริษัทฯ แจ้งไว้

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทร. 0 2564 6700 ต่อ 3109 (ศิริขวัญ) ลงชื่อ...........................................................

โทรสาร 0 2564 6583 วันที่.............................................................