ที่ วท 5402/

๑๗ กุมภาพันธ์ ๒๕๖๐

เรื่อง ตอบรับการอนุเคราะห์ใช้เครื่องมือ

เรียน รักษาการแทนหัวหน้าภาควิชาวนผลิตภัณฑ์

อ้างถึง หนังสือขอความอนุเคราะห์ให้นิสิตเข้าใช้เครื่องมือ เลขที่ ศธ ๐๕๑๓๑๐๖๐๔/๐๑๗

ลงวันที่ ๓๑ มกราคม ๒๕๖๐

ตามหนังสือที่อ้างถึง ภาควิชาวนผลิตภัณฑ์ คณะวนศาสตร์ มหาวิทยาลัยเกษตรศาสตร์ วิทยาเขตบางเขน แจ้งความประสงค์ขอให้ นางสาวสุภาลัย ลาวรรณ์ นิสิตระดับปริญญาโท สาขาเทคโนโลยีอุตสาหกรรมไม้และกระดาษ เข้าใช้เครื่อง HPLC model DIONEX Ultimate 3000 RS ของงานบริการเครื่อง และ ในห้องปฏิบัติการเทคโนโลยีเอนไซม์ หน่วยวิจัยความหลากหลายทางชีวภาพและชีววัสดุ ศูนย์พันธุวิศวกรรมและเทคโนโลยีชีวภาพแห่งชาติ เพื่อทำวิทยานิพนธ์เรื่อง "การผลิตเยื่อละลายจากชานอ้อยชีวมวล" ระหว่าง วันที่ ๒๐ มีนาคม ๒๕๖๐ - ถึงวันที่ ๑ กุมภาพันธ์ ๒๕๖๑ ความละเอียดทราบแล้ว นั้น

ในการนี้ ศูนย์ฯ พิจารณาแล้วยินดีอนุญาตให้บุคลากรของภาควิชาวนผลิตภัณฑ์ คณะวนศาสตร์ มหาวิทยาลัยเกษตรศาสตร์ วิทยาเขตบางเขน ใช้เครื่องมือดังกล่าวได้ โดยอยู่ภายใต้ความดูแลของ ดร.ธิดารัตน์ นิ่มเชื้อ และนายพิษณุ ปิ่นมณี อนึ่ง ศูนย์ฯ ขอแจ้งเพิ่มเติมว่า กรณีที่บุคลากรของท่านใช้งานเครื่องมือของศูนย์ฯ โดยมิได้ปฏิบัติตามคำแนะนำของผู้ดูแลอย่างเคร่งครัด หรือกระทำการอันเป็นการประมาทก่อให้เกิดความเสียหายแก่เครื่องมือ จะต้องเป็นผู้ชดใช้ค่าเสียหายให้กับศูนย์ฯ ทั้งสิ้น

จึงเรียนมาเพื่อโปรดทราบ

ขอแสดงความนับถือ

(นายวีระวัฒน์ แช่มปรีดา)

ผู้อำนวยการ

หน่วยวิจัยเทคโนโลยีชีวภาพจุลินทรีย์และชีวเคมีภัณฑ์

ศูนย์พันธุวิศวกรรมและเทคโนโลยีชีวภาพแห่งชาติ

เทคโนโลยีเอนไซม์

โทร. 0 2564 6700 ต่อ 3464 ()

โทรสาร 0 2564 6707