ที่ วท 5402/

เรื่อง ตอบรับการอนุเคราะห์ใช้เครื่องมือ

เรียน หัวหน้าภาควิชาชีวเวชศาสตร์

อ้างถึง หนังสือคณะแพทยศาสตร์ มหาวิทยาลัยสงขลานครินทร์ เลขที่ ศธ.0521.1.0605/061

ลงวันที่ 31 สิงหาคม 2559

ตามหนังสือที่อ้างถึง ภาควิชาชีวเวชศาสตร์ คณะแพทยศาสตร์ มหาวิทยาลัยสงขลานครินทร์ แจ้งความประสงค์ขอให้ ดร.รภัทภร นวคณิตวรกุล และนางสาวเพชรพลอย รุ่งกมลทิพย์ เข้าใช้เครื่อง MALDI-TOF Mass Spectrometry ในห้องปฏิบัติการวิจัยโปรตีโอมิกส์ หน่วยวิจัยเทคโนโลยีจีโนม ศูนย์พันธุวิศวกรรมและเทคโนโลยีชีวภาพแห่งชาติ เพื่อปฏิบัติการวิจัยด้านการวิเคราะห์รูปแบบของโปรตีนในผู้ป่วยมะเร็งปากมดลูก ระหว่าง 7 กันยายน 2559 - 28 กุมภาพันธ์ 2560 ความละเอียดทราบแล้ว นั้น

ในการนี้ ศูนย์ฯ พิจารณาแล้วยินดีอนุญาตให้บุคลากรของมหาวิทยาลัยฯ ใช้เครื่องมือดังกล่าวได้ โดยอยู่ภายใต้ความดูแลของ ดร.สิทธิรักษ์ รอยตระกูล อนึ่ง ศูนย์ฯ ขอแจ้งเพิ่มเติมว่า กรณีที่บุคลากรของท่านใช้งานเครื่องมือของศูนย์ฯ โดยมิได้ปฏิบัติตามคำแนะนำของผู้ดูแลอย่างเคร่งครัด หรือกระทำการอันเป็นการประมาทก่อให้เกิดความเสียหายแก่เครื่องมือ มหาวิทยาลัยฯจะต้องเป็นผู้ชดใช้ค่าเสียหายให้กับศูนย์ฯ ทั้งสิ้น

จึงเรียนมาเพื่อโปรดทราบ

ขอแสดงความนับถือ

(นายสิทธิโชค ตั้งภัสสรเรือง)

ผู้อำนวยการ

หน่วยวิจัยเทคโนโลยีจีโนม

ศูนย์พันธุวิศวกรรมและเทคโนโลยีชีวภาพแห่งชาติ

ห้องปฏิบัติการวิจัยโปรตีโอมิกส์

โทร. 0 2564 6700 ต่อ 2694 (ดร.สิทธิรักษ์ รอยตระกูล)

โทรสาร 0 2564 6164