ที่ วท 5402/

10 เมษายน 2560

เรื่อง ขอแจ้งการเรียกค่าปรับกรณีส่งงานจ้าง/บริการล่าช้า

เรียน ผู้จัดการ บริษัท เอกลักษณ์ เซอรซิส แอนด์ ซัพพลายส์ จำกัด

อ้างถึง ใบสั่งซื้อ/จ้างเลขที่ 2041171859 ลงวันที่ 9 กุมภาพันธ์ 2560

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ ตกลงจ้าง บริษัท เอกลักษณ์ เซอรซิส แอนด์ ซัพพลายส์ จำกัด ดำเนินการเปลี่ยนคอมเพลสเซอร์ เครื่องกำจัดความชื้น รุ่น BD-20 เป็นจำนวนเงิน 4,050.00 บาท (สี่พันห้าสิบบาทถ้วน) ซึ่งรวมภาษีมูลค่าเพิ่มแล้ว โดยบริษัทฯ/ห้างฯ ต้องส่งมอบงานจ้าง/บริการให้ศูนย์ฯ ภายในวันที่ 21 มีนาคม 2560 ตามเงื่อนไขที่กำหนดในใบสั่งซื้อ/จ้าง (กำหนดส่งมอบภายใน 7 วัน นับถัดจากวันที่ผู้ขายลงนามในใบสั่งซื้อ/จ้าง) นั้น

บัดนี้ครบกำหนดส่งมอบงานจ้าง/บริการให้ ศูนย์ฯ แล้ว แต่บริษัท ฯ/ห้างฯ ยังมิได้ส่งมอบงานจ้าง/บริการ ศูนย์ฯ จึงขอแจ้งการเรียกเก็บค่าปรับตามใบสั่งซื้อดังกล่าว ซึ่งเริ่มคิดค่าปรับตั้งแต่วันที่ 22 มีนาคม 2560 เป็นต้นไป จนกว่าบริษัทฯ/ห้าง จะดำเนินการส่งมอบงานจ้าง/บริการให้แก่ ศูนย์ฯ โดยคิดค่าปรับเป็นรายวันในอัตราวันละ 100 บาท (หนึ่งร้อยบาทถ้วน) หรือร้อยละ 0.10 ของมูลค่างานจ้าง/บริการ (รวมภาษีมูลค่าเพิ่ม)

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทร. 0 2564 6700 ต่อ 3019 (ศิริขวัญ) ลงชื่อ...........................................................

โทรสาร 0 2564 6583 วันที่.............................................................