

|  |
| --- |
| **ศูนย์พันธุวิศวกรรมและเทคโนโลยีชีวภาพแห่งชาติ** |
| 113 อุทยานวิทยาศาสตร์ประเทศไทย ถนนพหลโยธิน ตำบลคลองหนึ่ง อำเภอคลองหลวง ปทุมธานี 12120 |
| โทรศัพท์ **0 2564 6700**โทรสาร **0 2564 6701-05** |

|  |
| --- |
| **บันทึกข้อความ** |

|  |  |
| --- | --- |
| ที่ วท 5402.0501/152/2560 | วันที่ 4 พฤษภาคม 2560 |
| เรื่อง ขอแจ้งการเรียกค่าปรับกรณีส่งมอบสินค้าล่าช้า () | |
| เรียน รอง ผศช. (คุณดุษฎี) ผ่าน หัวหน้าเจ้าหน้าที่พัสดุ | |

### ตามที่งานพัสดุ ศช. ได้ตกลงซื้อวัสดุวิทยาศาสตร์ จำนวน 6 รายการกับ บริษัท แบงเทรดดิ้ง 1992 จำกัด เป็นจำนวนเงิน 38,595.00 บาท (สามหมื่นแปดพันห้าร้อยเก้าสิบห้าบาทถ้วน) โดยบริษัทฯ ต้องส่งมอบสินค้าให้ ศช. ภายในวันที่ 17 เมษายน 2560 ตามเงื่อนไขที่กำหนดในใบสั่งซื้อ/จ้าง เลขที่ 2041171458 ลงวันที่ 16 มกราคม 2560 (กำหนดส่งมอบภายใน 90 วัน นับถัดจากวันที่ผู้ขายลงนามในใบสั่งซื้อ/จ้าง) นั้น

บัดนี้ครบกำหนดส่งมอบสินค้าให้ ศช. แล้ว แต่บริษัทฯ ยังมิได้ส่งมอบสินค้า ศช. จึงขอแจ้งการเรียกเก็บค่าปรับตามใบสั่งซื้อดังกล่าว ซึ่งเริ่มคิดค่าปรับตั้งแต่วันที่ 18 เมษายน 2560 เป็นต้นไป จนกว่าบริษัทฯ จะดำเนินการส่งมอบสินค้าให้แก่ ศช. โดยคิดค่าปรับเป็นรายวันในอัตราวันละ 77.19 บาท (เจ็ดสิบเจ็ดบาทสิบเก้าสตางค์) หรือร้อยละ 0.20 ของมูลค่าสินค้า (รวมภาษีมูลค่าเพิ่ม)

#### อนึ่ง หากบริษัทฯ ดำเนินการส่งสินค้าให้ ศช. และคณะกรรมการตรวจรับสินค้าเรียบร้อยแล้ว งานพัสดุจะดำเนินการจัดทำหนังสือเพื่อขอสงวนสิทธิ์การเรียกค่าปรับกรณีส่งมอบสินค้าล่าช้า เพื่อเสนอผู้มีอำนาจลงนามและจัดส่งหนังสือให้กับบริษัทฯ ต่อไป

### จึงเรียนมาเพื่อโปรดทราบและพิจารณาลงนามหนังสือแจ้งค่าปรับตามแนบ จะขอบคุณยิ่ง

(นางสาวศิริขวัญ คงสมใจ)

เจ้าหน้าที่พัสดุ

งานพัสดุ

โทร. 0 2564 6700 ต่อ 3109

โทรสาร 0 2564 6699