ที่ วท 5402/

เรื่อง ขอแจ้งการเรียกค่าปรับกรณีส่งมอบสินค้าล่าช้า

เรียน ผู้จัดการ บริษัท เอส.เอ็ม.เคมีคอล ซัพพลาย จำกัด

อ้างถึง ใบสั่งซื้อ/จ้างเลขที่ 2041172245 ลงวันที่ 1 มีนาคม 2560

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ ตกลงซื้อวัสดุวิทยาศาสตร์ จำนวน 3 รายการ กับ บริษัท เอส.เอ็ม.เคมีคอล ซัพพลาย จำกัด เป็นจำนวนเงิน 23,272.50 บาท (สองหมื่นสามพันสองร้อยเจ็ดสิบสองบาทห้าสิบสตางค์) ซึ่งรวมภาษีมูลค่าเพิ่มแล้ว โดยท่านต้องส่งมอบสินค้าให้ศูนย์ฯ ภายในวันที่ 5 พฤษภาคม 2560 ตามเงื่อนไขที่กำหนดในใบสั่งซื้อ/จ้าง (กำหนดส่งมอบภายใน 60 วัน นับถัดจากวันที่ผู้ขายลงนามในใบสั่งซื้อ/จ้าง) นั้น

บัดนี้ครบกำหนดส่งมอบสินค้าให้ ศูนย์ฯ แล้ว แต่ท่านยังมิได้ส่งมอบสินค้า ศูนย์ฯ จึงขอแจ้งการเรียกเก็บค่าปรับตามใบสั่งซื้อดังกล่าว ซึ่งเริ่มคิดค่าปรับตั้งแต่วันที่ 6 พฤษภาคม 2560 เป็นต้นไป จนกว่าท่านจะดำเนินการส่งมอบสินค้าให้แก่ ศูนย์ฯ โดยคิดค่าปรับเป็นรายวันในอัตราวันละ 46.55 บาท (สี่สิบหกบาทห้าสิบห้าสตางค์) หรือร้อยละ 0.20 ของมูลค่าสินค้า (รวมภาษีมูลค่าเพิ่ม)

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทร. 0 2564 6700 ต่อ 3109 (ศิริขวัญ) ลงชื่อ...........................................................

โทรสาร 0 2564 6583 วันที่.............................................................