ที่ วท 5402//

9 พฤษภาคม 2560

เรื่อง สงวนสิทธิ์การเรียกค่าปรับกรณีส่งมอบบริการ/งานจ้างล่าช้า

เรียน ผู้จัดการ บริษัท บี.อี.มารูบิชิ (ประเทศไทย) จำกัด

อ้างถึง 1. หนังสือศูนย์พันธุวิศวกรรมและเทคโนโลยีชีวภาพแห่งชาติ เลขที่ วท 5402/808/2560 ลงวันที่ 8 พฤษภาคม 2560

2. ใบกำกับภาษีเลขที่ IV6005-00001 ลงวันที่ 5 พฤษภาคม 2560

ตามเอกสารที่อ้างถึง ศูนย์พันธุวิศวกรรมและเทคโนโลยีชีวภาพแห่งชาติ แจ้งให้ท่านทราบการครบกำหนดการส่งมอบบริการ/งานจ้างเพื่อดำเนินการซ่อม Fermenter BEMT-500-5L จำนวน 1 เครื่อง ให้แก่ ศูนย์ฯ ตั้งแต่วันที่ 8 พฤษภาคม 2560 โดย ศูนย์ฯ จะคิดค่าปรับจากท่านเป็นรายวันจนกว่าท่านจะส่งมอบบริการ/งานจ้างได้ครบถ้วนตามที่ตกลงกัน ความละเอียดแจ้งแล้ว นั้น

ทั้งนี้ ท่านได้ส่งมอบบริการ/งานจ้างให้ ศูนย์ฯ แล้ว เมื่อวันที่ 5 พฤษภาคม 2560 (รายละเอียดตามเอกสารที่อ้างถึง 2) ซึ่งล่าช้ากว่ากำหนด 5 วัน ศูนย์ฯ จึงขอแจ้งสงวนสิทธิ์ค่าปรับกรณีท่านส่งมอบบริการ/งานจ้างล่าช้า เป็นจำนวนเงินทั้งสิ้น 500.00 บาท (ห้าร้อยบาทถ้วน) ซึ่งรวมภาษีมูลค่าเพิ่มแล้ว โดย ศูนย์ฯ จะทำการหักค่าปรับจำนวนดังกล่าวออกจากยอดเงินการชำระค่าบริการ/งานจ้างที่ระบุในเช็คสั่งจ่ายแก่ท่าน ในวันที่มารับเช็ค หรือโอนเข้าบัญชีธนาคารตามที่ได้แจ้งไว้

จึงเรียนมาเพื่อโปรดทราบ

ขอแสดงความนับถือ

(นางสาวดุษฎี เสียมหาญ)

รองผู้อำนวยการ

ศูนย์พันธุวิศวกรรมและเทคโนโลยีชีวภาพแห่งชาติ

งานพัสดุ กรุณาลงนามรับทราบและส่ง FAX กลับมา

โทร. 0 2564 6700 ต่อ 3109 (ศิริขวัญ) ลงชื่อ...........................................................

โทรสาร 0 2564 6699 วันที่.............................................................